Diari Oficial de la Generalitat Valenciana


Sumari del DOGV 5913, del 15-12-2008 (2008/14723)

RESOLUCIÓ de 24 de novembre de 2008, de la Direcció General d'Empreses Agroalimentàries i Desenvolupament del Medi Rural, per la qual s'autoritza el canvi de titularitat de l'establiment d'aqüicultura marina, amb número de registre 018, que pertany a Piscimed, SL (granja marina en terrenys de domini públic maritimoterrestres enfront del terme municipal d'Orpesa (Castelló)) a favor de Tun 2000, SL, amb CIF Q57473569.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5913

Data del DOGV
:   15-12-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/14370


Data del document
:   24-11-2008

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * Orpesa
    * piscicultura
    * empresa privada

RESOLUCIÓ de 24 de novembre de 2008, de la Direcció General d'Empreses Agroalimentàries i Desenvolupament del Medi Rural, per la qual s'autoritza el canvi de titularitat de l'establiment d'aqüicultura marina, amb número de registre 018, que pertany a Piscimed, SL (granja marina en terrenys de domini públic maritimoterrestres enfront del terme municipal d'Orpesa (Castelló)) a favor de Tun 2000, SL, amb CIF W40638367.   
 [2008/14372]  
Vista la Resolució de 23 de novembre de 2000, de la Direcció General de Pesca i Comercialització Agrària, de la Conselleria d'Agricultura, Pesca i Alimentació, per la qual es va atorgar autorització administrativa a Piscimed, SL, per a la instal·lació d'un establiment de granja marina en terrenys de domini públic maritimoterrestres enfront del terme municipal d'Orpesa (Castelló), d'acord amb la Resolució de concessió d'ocupació de domini públic, de data 17 d'octubre de 2000, del Ministeri de Medi Ambient.  
Vista la sol·licitud presentada per M. Enrique Masiá Canós, en representació de la mercantil Tun 2000, SL, en la qual se sol·licita el canvi de titular de l'activitat d'aqüicultura de l'establiment esmentat en l'assumpte, a favor de Tun 2000, SL, amb CIF Q10771918.  
Vist el certificat del Registre Mercantil de Castelló, de data 20 de febrer de 2007, en el qual figura inscrita la fusió de les mercantils Tun 2000, SL i Piscimed, SL, per mitjà de l'absorció de l'última per la primera, segons escriptura atorgada a Castelló el 27 de desembre de 2005, davant de la notària María Lourdes Frías Llorens, amb el número 6821 de protocol, subrogant-se la mercantil Tun 2000, SL, en tots els drets i obligacions rebuts.  
Vista la Resolució de 10 de març de 2008, de la Direcció General de Costes del Ministeri de Medi Ambient, en què s'autoritza la transferència, a nom de Tun 2000, SL, de la concessió atorgada a Piscimed, SL, per OM de data 17 d'octubre de 2000, d'ocupació d'una superfície de fons marins de domini públic maritimoterrestres (aigües interiors) d'uns 80.500 metres quadrats per a la instal·lació d'una granja marina per a cultiu d'orada i llobarro enfront del terme municipal d'Orpesa (Castelló), i queda subrogat en tots els drets i obligacions de l'anterior concessionari, resolc:  
Autoritzar el canvi de titularitat de l'establiment d'aqüicultura marina, amb número de registre 018 (autoritzat segons Resolució de 23 de novembre de 2000, de la Direcció General de Pesca i Comercialització Agrària, a Piscimed, SL) a favor de Tun 2000, SL, amb CIF L58020851, i queda el nou titular subrogat en tots els drets i obligacions de l'antic titular.  
València, 24 de novembre de 2008.- La directora general d'Empreses Agroalimentàries i Desenvolupament del Medi Rural: Amparo Montoro Blasco.